ลักษณะการประกอบธุรกิจ OHTLTE

(1) ประวัติความเป็นมา

บริษัท โรงแรมโอเรียนเต็ล (ประเทศไทย) จำกัด (มหาชน) ก่อตั้งขึ้นเมื่อปี 2419
บนริมแม่น้ำเจ้าพระยา ต่อมาได้จดทะเบียนก่อตั้งเป็นบริษัทจำกัดในนาม “บริษัทไทยโรงแรม จำกัด”
ด้วยทุนจดทะเบียนเริ่มแรก 60 ล้านบาท ในปี พ.ศ. 2491 ปี2510 กลุ่มอิตัลไทย โดยการนำของ
ดร.ชัยยุทธ กรรณสูต ได้เข้าซื้อกิจการของบริษัท ซึ่งขณะนั้นมีห้องพักทั้งสิ้น 133 ห้อง ปี 2517
ขยายกิจการโดยเพิ่มห้องพักเป็น 372 ห้อง พร้อมทั้งชักชวน กลุ่มบริษัท Jardine Matheson
เข้าร่วมลงทุน ในบริษัทไทยโรงแรมจำกัด โดยให้บริษัท Hong Kong Land Ltd.
เข้าถือหุ้นในฐานะตัวแทนของกลุ่ม ต่อมาในปี 2528 ได้โอนการลงทุนให้บริษัท Mandarin
Oriental Holdings B.V. ซึ่งเป็นบริษัทที่ดำเนินธุรกิจทางด้านการจัดการโรงแรมของกลุ่มบริษัท
Jardine Matheson เข้าถือหุ้นแทน, ปี 2526บริษัทได้เข้าซื้อกิจการของ ภัตตาคาร จิตรโภชนา
ซึ่งตั้งอยู่ตรงข้ามกับที่ตั้งของบริษัทคนละฝั่งแม่น้ำ และตั้งชื่อเป็น บริษัท บ้านริมน้ำ จำกัด
ต่อมาได้เปลี่ยนชื่อเป็น บริษัทบ้านริมน้ำเจ้าพระยาจำกัด ให้บริการด้านอาหารไทย
บริษัทถือหุ้นในอัตราร้อยละ 100, ปี 2531 บริษัทได้เปลี่ยนชื่อจาก “บริษัทไทยโรงแรม จำกัด”
เป็น บริษัท โรงแรมโอเรียนเต็ล (ประเทศไทย) จำกัด
และได้เข้าเป็นบริษัทจดทะเบียนในตลาดหลักทรัพย์แห่งประเทศไทย

บริษัทได้เริ่มโครงการขยายงานออกไปในประเทศพม่า
โดยได้เซ็นต์สัญญาเช่ากับกระทรวงการโรงแรมและการท่องเที่ยวแห่งประเทศพม่า เป็นระยะเวลา
30 ปี ในการก่อสร้าง โรงแรมชั้นเดียวระดับเดอลุกซ์ 100 ห้องชุดในเมืองพุกาม
ซึ่งเป็นแหล่งประวัติศาสตร์สำคัญของประเทศ ก่อสร้างบนเนื้อที่ 35 เอเคอร์
เมืองพุกามอยู่ห่างจากกรุงย่างกุ้ง 500 ก.ม. ตั้งอยู่ริมฝั่งตะวันออกของแม่น้ำอิระวดี

บริษัท บากานโฮเต็ลโฮลดิ้ง (ประเทศไทย) จำกัด เป็นบริษัทลูก
ได้ก่อตั้งขึ้นซึ่งบริษัทโรงแรมโอเรียน เต็ลถือหุ้นในอัตราร้อยละร้อย
เพื่อไปลงทุนในโรงแรมในประเทศพม่าโดยร่วมลงทุนกับ กลุ่มบริษัท Mandarin Oriental
กลุ่มบริษัทอิตัลไทย ในอัตราส่วน บริษัทโรงแรมโอเรียนเต็ล (ประเทศไทย) จำกัด (มหาชน)
:กลุ่มบริษัท Mandarin Oriental : กลุ่มบริษัทอิตัลไทย เท่ากับ 50:25:25

(2) ภาพรวมของการประกอบธุรกิจ

บริษัทหลัก คือ บริษัทโรงแรมโอเรียนเต็ล (ประเทศไทย) จำกัด (มหาชน)
เป็นบริษัทประกอบธุรกิจโรงแรม เป็นโรงแรมชั้นหนึ่ง

บริษัทย่อย 2 บริษัท คือ

1.  บริษัทบ้านริมน้ำเจ้าพระยาจำกัด ประกอบธุรกิจภัตตาคาร และศูนย์สุขภาพ
    สถานที่ตั้งอยู่ด้านตรงข้ามคนละฝั่งแม่น้ำกับอาคารโรงแรม มีห้องอาหาร 2 แห่ง
    ศูนย์สุขภาพสปา ศูนย์กีฬา โรงเรียนสอนการทำอาหารไทย และโรงเรียนการโรงแรม

2.  บริษัท บากาน โฮเต็ล โฮลดิ้ง (ประเทศไทย) จำกัด ประกอบธุรกิจโรงแรมในประเทศพม่า
    โดยร่วมทุนกับกลุ่มบริษัท Mandarin Oriental และกลุ่มบริษัทอิตัลไทย
    เพื่อไปลงทุนในโรงแรมในประเทศพม่า โดยถือหุ้นในบริษัท บากาน โฮเต็ล โฮลดิ้ง (บีวีไอ)
    จำกัด จำนวน 50%

บริษัทร่วม คือ บริษัท สยามบริการการบิน จำกัด
ประกอบธุรกิจขายอาหารให้กับสายการบินนานาชาติ
ที่มีเที่ยวบินที่แวะท่าอากาศยานดอนเมืองกรุงเทพฯ

บริษัทร่วมของบริษัทย่อย (บริษัท บากาน โฮเต็ล โฮลดิ้ง (ประเทศไทย) จำกัด) คือ บริษัท
บากาน โฮเต็ล โฮลดิ้ง (บีวีไอ) จำกัด ประกอบธุรกิจโรงแรมในประเทศพม่า
ซึ่งยังไม่ได้เปิดดำเนินการ

(3) โครงสร้างรายได้ (โปรดดูเอกสารแนบ)

(4) เป้าหมายการดำเนินธุรกิจ

บริษัทมีเป้าหมายที่จะยังคงรักษาส่วนแบ่งตลาดและการเป็นผู้นำด้านการตลาด
โดยได้ดำเนินการปรับปรุงห้องพักในส่วนของตึกริเวอร์วิง โครงการขั้นที่ 1
เริ่มเดือนพฤษภาคมแล้วเสร็จในเดือนกันยายนปี 2543 โครงการขั้นที่ 2
จะเริ่มดำเนินการในเดือนพฤษภาคมและคาดว่าจะแล้วเสร็จในเดือนกันยายนปี 2544
โครงการนี้ถือเป็นการปรับปรุงเพื่อยกระดับห้องพักครั้งสำคัญที่สุดเท่าที่บริษัทเคยทำมาตั้งแต่เปิดตึกริเวอร์วิง
ดังนั้นเมื่อสิ้นสุดโครงการฯ ห้องพักในตึกริเวอร์วิงจะได้รับการปรับปรุงใหม่ทั้งหมด
จะเป็นห้องพักที่ดีที่สุดทั้งด้านการออกแบบและเทคโนโลยีสมัยใหม่ จำนวนเงินลงทุนทั้งสิ้น 1,200
ล้านบาท